গো নিউজ২৪ | নিউজ ডেস্ক প্রকাশিত: এপ্রিল ৩, ২০২০, ০৮:৩৬ পিএম আপডেট: এপ্রিল ৩, ২০২০, ০৮:৪৭ পিএম
চলতি বছরের বৃহত্তম গোলাপি চাঁদ (সুপার পিঙ্ক মুন) দেখা যাবে এপ্রিলেই। ৮ এপ্রিল বাংলাদেশ সময় সকাল ৮টা ৩৫ মিনিটে দেখা যাবে এই নান্দনিক দৃশ্য। এ দৃশ্য বাংলাদেশ থেকে দেখা যাবে কি না তা নিশ্চিৎ নয়, তবে দেখা যাওয়ার সম্ভাবনা বেশি বলে ধারণা করা হচ্ছে।
পূর্ণিমার চাঁদের নামকরণের বিষয়টি সাধারণত আমেরিকান অঞ্চল এবং ঋতুগুলোর ওপর নির্ভর করে। প্রতিবেদনের তথ্যানুযায়ী, ‘গোলাপি চাঁদ' নামটি গোলাপি ফুলের (Phlox subulata) নামের ওপর ভিত্তি করে দেয়া। এই ফুল উত্তর আমেরিকার পূর্ব দিকে বসন্তকালে ফোটে এবং এটি মোটেও চাঁদের রঙ নয়। পুরো গোলাকার চাঁদকে স্প্রাউটিং গ্রাস মুন, এগ মুন এবং ফিশ মুন নামেও ডাকা হয়।